section_heading: Debate o klasifikaciji
paragraph_text: Mnogi se antropolozi ne slažu da je P. aethiopicus evoluirao i u Paranthropus boisei i Paranthropus robustusa, jer mu je lubanja sličnija onoj od A. afarensisa. Jedan trag koji čini P. aethiopicusa mogućim pretkom i P. boisei i P. robustusa je slična veličina čeljusti. Poznato je da je P. aethiopicus živio u mješovitim savanskim i šumskim staništima. Neophodno je još dokaza kako bi se točno opisala fiziologija P. aethiopicusa. Neobični primitivni oblik "Crne lubanje" pruža dokaze o tome da su P. aethiopicus i ostali australopitecini na evolucijskoj liniji hominida, koja se odvojila od linije roda Homo/ljudske linije.